# Orang pendek

L'Orang Pendek ("home petit" o més extensament, "diferent de l'orangutan") és el nom que rep una suposada criatura que es creu que viuria a les àrees salvatges de Sumatra, a l'actual Parc Nacional de Kerinci Seblat.
Segons la descripció dels nadius i la criptozoologia, Orang Pendek és un homínid de poca estatura de pèl rogenc; existeixen expedicions que han intentat trobar-lo i documentar la seva existència, afirmant que fa una alçada d'entre 80 i 150 centímetres.
Però durant tot el temps que l'Orang Pendek ha rebut l'atenció dels criptozoòlegs, els suposats albiraments han estat llunyans o són informes indirectes, principalment de nadius, que afirmen haver-lo vist. Cal tenir en compte que aquests nadius tenen assumida la creença que la criatura existeix i que tard o d'hora el veuran.

## Relació amb l'Homo floresiensis?

El descobriment de restes fòssils datades en 18.000 anys d'antiguitat trobades recentment de l'anomenat Homo floresiensis, que coincidirien amb la descripció general de l'Orang Pendek, han fet sorgir diverses hipòtesis. Aquestes van des de la que diu que l'Orang Pendek és el resultat d'una antiga tradició basada en espècie ja extinta amb què els nadius van tenir contacte fa milers d'anys, fins a la que diu que l'Orang Pendek serien Homo floresiensis actuals. De moment, cap hipòtesi no ha sigut provada.

## Proves?

Algunes persones diuen tenir restes fòssils, petjades, pèl, excrements, ADN i testimonis d'albiraments; aquest és el principal argument dels que creuen en la seva existència. Però en realitat no existeixen aquestes restes fòssils, i totes les proves físiques de pèl, excrements, ADN, etcètera, sempre resulten esquives, i quan són adequadament analitzades i comparades amb altres candidats probables, han indicat pertànyer a orangutans, altres animals de Sumatra, o àdhuc a l'home. Quant a les petjades, en ser analitzades per experts, han conclòs que són falses o no pertanyen o no indiquen ser d'un homínid. Per tot això fins ara l'Orang Pendek es considera únicament una criatura mitològica més del ric folklore humà, no existint cap prova física directa que hagi estat ratificada com autèntica pels científics.

## Referències

* 1 2 3 Smith, Charles A. «Reported Find of Missing Link Will Be Probed». Nevada State Journal, 09-11-1924.
* 1 2 Cremo, Michael A. and Richard L. Thompson.. Forbidden Archaeology: The Hidden History of the Human Race. Bhaktivedanta Book Publishing, 1996.
* ↑ «Kerinci Seblat National Park». Kerinci Seblat National Park, 2004. Arxivat de l'original el 2000-09-20. [Consulta: 17 agost 2005].
* 1 2 Martyr, Debbie. «The Other Orang». BBC Wildlife, 01-10-2003. Arxivat de l'original el 2009-02-13. [Consulta: 30 maig 2005].
* ↑ «Explorers find 'perfect' yeti tracks». BBC News, 30-10-2001 [Consulta: 30 maig 2005].
* ↑ Green, David «Evidence of 'jungle yeti' found». BBC News, 12-10-2004 [Consulta: 30 maig 2005].
* ↑ Allen, Benedict. Hunting the Gugu. Faber and Faber, 2002.
* ↑ Freeman, Richard. «In Search of Orang Pendek». Fortean Times, 01-04-2004. Arxivat de l'original el 2014-09-19. [Consulta: 28 maig 2007].

## Vegeu també

* Ieti
* Gigantopithecus

## Bibliografia

* Loren Coleman. Tom Slick: True Life Encounters in Cryptozoology (revised edition of Tom Slick and the Search for the Yeti) (Chapter 10). Craven Street Books, 2002, p. 150–59. ISBN 0-941936-74-0.
* Loren Coleman; Jerome Clark Cryptozoology A to Z: The Encyclopedia of Loch Monsters, Sasquatch, Chupacabras, and Other Authentic Mysteries of Nature. Fireside / Simon and Schuster, 1999, p. 189–92. ISBN 0-684-85602-6.
* Coleman, Loren & Patrick Huyghe. The Field Guide to Bigfoot, Yeti, and Other Mystery Primates Worldwide, 2006, p. 146–47. ISBN 0-380-80263-5.
* Adam Davies. Manbests: A Personal Investigation (Chapters 4 and 7–9). CFZ Press, 2014. ISBN 978-1-909488-21-2.
* Rupert Matthews. Sasquatch: North America's Enduring Mystery; Kindle locations 2290–2400, 2594–2606. Arcturus Publishing, 2014. ISBN 978-1-78404-107-6.

## Enllaços externs

* National Geographic expedition Arxivat 2012-04-15 a Wayback Machine. to camera-trap for Orang Pendek, July 2006
* Guardian Science Notes September 2011
* Sultan and the Mermaid Queen. Paul Spencer Sochaczewski. Editions Didier Millet. 2008. ISBN 978-981-4217-74-3. Includes several chapters on orang pendek, ebu gogo, sedapa and other “snowmen of the jungle.”
* Orang Pendek: Forest Hobbit of Sumatra Skeptoid episode #77